./data/phi0914/phi00143/phi0914.phi00143.perseus-lat1.xml
Digitio tribuno militum, qui sacrificii causa Romam venerat, sunt audita             propter quae veriti patres, ne qua maior       ignominia acciperetur, legatos in Macedoniam M FulviumFlaccum et M CaniniumRebilum miserunt, qui conperta, quae agerentur, referrent;  et ut A Atilius consul comitia consulibus rogandis ita  ediceret, uti mense Ianuario comitia haberi       possent, et ut primo quoque tempore in urbem rediret   interim M Raecio praetori mandatum, ut edicto senatores omnes ex tota Italia, nisi       qui rei publicae causa abessent, Romam revocaret:  qui Romae essent, ne quis ultra mille passuum ab Roma abesset  ea,       uti senatus censuit, sunt facta  comitia consularia ante diem quintum kal        Februarias fuere   creati consules sunt           Q MarciusPhilippus iterum et Cn ServiliusCaepio    post diem tertium praetores sunt       facti C Decimius , M ClaudiusMarcellus , C SulpiciusGallus , C MarciusFigulus , Ser   Cornelius Lentulus, P FonteiusCapito   designatis praetoribus praeter duas urbanas quattuor provinciae       sunt decretae: Hispania et Sardinia et Sicilia et classis